Kremlin de Moscova

miniatura|Os diques do Kremlin no solpor. 
O **Kremlin de Moscova** (ruso: *Московский Кремль*, transliterado: Moskovskiy Kreml') é un conxunto de edificios civís e relixiosos situado no centro da cidade de Moscova, na beira do río Moscova que pasa polo sur, da Praza Vermella no leste e do Xardín de Alexandre no oeste.

O máis coñecido dos kremlins rusos e inclúe catro palacios e catro catedrais, agrupados no interior dun recinto delimitado pola muralla do Kremlin, que inclúe as torres do Kremlin. O seu nome transformouse dende a época da Unión Soviética en sinónimo do goberno de Rusia, de xeito semellante a coma ocorre coa Casa Branca para o goberno dos Estados Unidos de América.

## Historia 
Nos séculos XI e XII era un poboamento eslavo, cunha pequena cidadela, a morada fortificada do boiardo da localidade Kuchka. Na antigüidade a palabra "*kreml*" úsabase para denominar a parte amurallada no centro dunha vila. En 1147 fíxose mención de Moscova por vez primeira, polo 1156 escavouse un foso e erixiuse unha muralla de terra. Para finais do século XII construíuse un forte amurallado arredor da colonia de mercadores e artesáns que se congregaban en Moscova coma nun refuxio. Daquela, toda Moscova ocupaba unha terceira parte da área do actual Kremlin. En 1238 a cidade púxose ás hordas mongois e no século XIII, mentres o país se recuperaba da devastación feita polos tártaros e os mongois, Moscova gañaba prominencia.

A comezos do século XIV Moscova acada a posición de capital do principado. No Kremlin constrúese unha fortaleza de pedra branca e pasa por un período de reconstrucións radicais:
* Érguese unha nova e sólida muralla arredor da fortaleza dun perímetro de máis de 1.600 metros e se escava un foso cara ao leste, fronte a chaira (1339-1340).
* O Kremlin convértese na residencia do príncipe e mais da familia real de Moscova.
* Construíronse as catedrais de pedra branca na parte sur do outeiro do Kremlin: a catedral da Asunción (1326), a Igrexa de Noso Salvador (1330), a Catedral do Arcanxo San Miguel (1333), e no centro do Kremlin foi levantada unha atalaia, coñecida como a torre do campanario do Santo Iván (1329).

De 1344 a 1346 decoráronse todas as igrexas con frescos e iconas. Baixo as ordes do príncipe Dmitri Donskoi ergueuse a xigantesca fortaleza de pedra branca con nove torres. A construción rematou en dous anos. A finais do século XV o Kremlin converteuse no centro da cultura rusa. O principado converteuse no Moscovia. Os douscentos anos de loita para unificar a Rusia culminaron co nacemento do estado centralizado máis grande de Europa. Durante os séculos XV e XVII construíronse os monumentos arquitectónicos que se conservan até os nosos días. A construción transformou o Kremlin, dándolle unha imaxe senlleira e tan común a todo o mundo:
* 2,25 quilómetros de muralla ameada e 19 grandes torres, arrodeados por un foso e polo río Neglínnaya, cuxo nivel de auga foi elevado por medio de diques (1485-1495).
* A Catedral da Asunción (1475-1479), construída por Aristótele Fioravanti, converteuse na catedral central do estado ruso. 
* A Igrexa da Deposición do Manto da Virxe (Conmemoración da festa da Imposición)
* A Catedral da Anunciación (1485-1489).
* A Catedral do Arcanxo Miguel (1505-1508) construída por Alevíz Novy.
* O cemiterio dos príncipes e tsares de Moscova etc.

No século XVII os vellos edificios do Kremlin modifícanse e sométense a unha restauración xeral. Durante as varias invasións a Rusia (1605-1618), enfraquecida polo chamado Tempo de Dificultades, as tropas da Mancomunidade de Polonia-Lituania tomaron Moscova e mailo Kremlin do 27 de setembro de 1610 ao 4 de novembro de 1612, até que foron expulsados polo alzamento patriótico de Rusia.
De 1635 a 1656 constrúense as Cámaras do Patriarca e a pequena Igrexa dos Doce Apóstolos. O incendio de 1710 destruíu todos os edificios de madeira da parte noroeste do Kremlin.

En 1713, Moscova cede o sitio á nova capital, San Petersburgo, e o Kremlin pasa a ser residencia temporal da corte tsarista. De 1776 a 1788 ergueuse o Senado. En 1812, as forzas de Napoleón ocuparon o Kremlin. Entre 1815 e 1835 realízanse obras de restauración cos mellores arquitectos da época: O. Bové, K. Rossi e D. Gilardi. De 1838 a 1850 construíuse o Gran Palacio do Kremlin e de 1844 a 1851 ergueuse no outeiro do Kremlin la Armaría.

Logo da Gran Revolución de outubro de 1917, Moscova volveu ser a capital. En marzo de 1918 o goberno soviético trasladouse dende Petrogrado a Moscova e ocupou o Kremlin. O Kremlin fechouse aos visitantes. Os vellos mosteiros (Chúdov e da Ascensión) foron demolidos e substituídos por un edificio do goberno (1932—1934). En 1935 a aguia bicéfala foi retirada das torres do Kremlin para se substituír en 1937 polas estrelas de rubís (dimensión:3-3,75 metros).

De 1946 a 1958 restauráronse as catedrais, pazos e outros monumentos arquitectónicos do Kremlin. En 1961 construíuse o Palacio de Congresos.
 
Desde 1955 o Kremlin fica aberto ao público e en 1990 inclúese na listaxe de Patrimonio Mundial da Unesco.

En 1991 foi fundado o Museo Estatal de Historia e Cultura do Kremlin. Consta da Armaría, a Catedral da Asunción, a Catedral do Arcanxo Miguel, a Catedral da Anunciación,o Museo das Artes Aplicadas e Uso Corrente de Rusia do século XVII, o conxunto do Campanario de Iván o Grande e outros monumentos arquitectónicos.

No complexo arquitectónico atópanse tres edificios que son usados como residencias oficiais do presidente da Federación Rusa: o Palacio do Senado, o Gran Palacio do Kremlin e maila Escola Militar ou edificio nº 14.

## Arquitectura do Kremlin 
* Catedral da Asunción (Uspenski)
* Catedral do Arcanxo Miguel (Arjánguelski)
* Catedral da Anunciación (Blagovéschenski)
* Igrexa dos Doce Apóstolos
* Cámaras do Patriarca
* Campanario de Iván o Grande (Iván III de Rusia)
* Igrexa da Deposición do Manto da Virxe

A Praza das Catedrais é o corazón do Kremilin. Áchase arrodeada de seis edificios, incluíndo as tres catedrais:
* A Catedral da Dormición foi finalizada en 1479 e converteuse na principal sé de Moscova, ademais de ser o lugar onde todos os tsares foron coroados. A gran fachada feita en pedra calcaria, coroada por cinco cúpulas douradas, foi deseñada por Aristótele Fioravanti.
* En 1489, só un ano despois, foi construída a Catedral da Anunciación, coroada por tres cúpulas douradas, porén un século máis tarde sería remodelada, engadíndoselle seis cúpulas máis para facer un total de nove.
* No sueste da praza atópase a maior catedral das tres existentes, a Catedral do Arcanxo Miguel (1508), onde todos os monarcas moscovitas dende Ivan Kalita até Ivan V están enterrados.

Hai, ademais, dúas igrexas pertencentes aos Patriarcas Metropolitanos de Moscova:
* A Catedral dos Doce Apóstolos (1653-56) 
* A Igrexa da Deposición do Manto, construída por artesáns de Pskov entre os anos 1484-88 e adornada con frescos e iconas entre 1627 e 1644.

A outra grande estrutura é o Campanario de Iván o Grande, na esquina nordés da praza, o cal marca o centro exacto de Moscova e conta cunha lapa eterna sempre acesa. Completado en 1600, ten unha altura de 81 metros. Até a Revolución Rusa, era a estrutura máis alta da cidade, xa que estaba prohibida a construción de edificios cunha altura superior á do campanario. Conta con 21 campás dispostas para soar a alarma en caso dun ataque inimigo.

miniatura|left|Igrexa dos Doce Apóstolos

A estrutura non relixiosa máis antiga do Kremlin é o Palacio das Facetas (1491), o cal contén os tronos imperiais rusos. Foi mandado construír por Iván III (o Grande). O seguinte por orde de antigüidade é o que fora o primeiro fogar da familia imperial rusa, o Palacio dos Terems. O palacio orixinal foi construído en época de Iván III, mais a maior parte do mesmo data do século XVII. O Palacio dos Terems e mailo Palacio das Facetas están ligados grazas ao Gran Palacio do Kremlin. Este foi mandado construír por Nicolao I en 1838. É a meirande estrutura do Kremlin, custou a suma de 11 millóns de rublos para a súa construción e máis dun billón de dólares para a súa renovación na década de 1990. Contén ademais do apartamento privado do tsar, o andar inferior da igrexa da Resurrección de Lázaro (1393), que é a estrutura existente máis antiga do Kremlin e de toda Moscova.

A esquina nordés da praza áchase ocupada polo Arsenal, que foi construído en época de Pedro o Grande en 1701.

A sección noroeste conta coa Armaría do Kremlin. Construída en 1851 a estilo do Neorrenacemento, sendo actualmente un museo.

## Edificios administrativos e museos do Kremlin 
* Palacio do Senado
* Arsenal do Kremlin
* Armaría do Kremlin
* Gran Palacio do Kremlin
* Palacio das Facetas
* Palacio dos Terems
* Palacio Poteshny
* Palacio Estatal do Kremlin
 
**Monumentos**
* Tsar Pushka (Canón do Tsar)
* Tsar Kólokol (Campá do Tsar)

## Política 
A verba Kremlin adóitase empregar para se referir ao goberno da Unión Soviética (1922-1991) e aos seus membros de maior rango (como xenerais, secretarios, xefes de estado, presidentes, ministros e membros do comisionado). Do mesmo xeito que *Downing Street* refírese ao goberno inglés, o Eliseo ao goberno francés, a Moncloa ao goberno de España, *La Moneda* ao goberno de Chile ou a *Casa Branca* fai referencia ao goberno dos Estados Unidos. Até certo punto *Kremlin* séguese a empregar para se referir á política de Rusia. *Kremlinoloxía* refírese ao estudo da política Soviética.

## Galería de imaxes 

Ficheiro:Plan of Moscow Kremlin.jpg|Plano do Kremlin en 1917
Ficheiro:Церковь Иоанна Предтечи, Боровицкая Башня и Конюшенный приказ.jpg|Non sobreviviu o edificio no Kremlin: a Igrexa de San Xoán Bautista e a orde estábel. A figura. VF Alexeev, 1800
Ficheiro:G.Quarenghi - Views of Moscow and its Environs - Sobornaya Square at the Moscow Kremlin - 1797.jpg|Giacomo Quarenghi. Vista da praza da catedral do Kremlin de Moscova. 1797. Ermitage
Ficheiro:Vasnetsov Kreml pri Ivane kalite.jpg|Kremlin de Moscova baixo Iván Kalita (Iván I de Rusia)
Ficheiro:Moscow Kremlin under Dmitry Donskoj.jpg|Kremlin de Moscova baixo Dmitri Donskói(A. Vasnetsov)
Ficheiro:VasnecovA VMoskovskom.jpg|A construción do Kremlin baixo Iván III (A. Vasnetsov)
Ficheiro:Vasnetsov Moskovsky Kreml pri Ivane III.jpg|Kremlin de Moscova baixo Iván III (A. Vasnetsov)
Ficheiro:Vasnetsov Staroye ustye Neglinnoy 17 vek-1924.jpg|Esteiro. Neglinna no século XVII (A. Vasnetsov). Borovitskaya visíbel e a Torre de Nicolás
Ficheiro:Vasnetsov V Osadu Troitsky Most.jpg|En estado de sitio. A Ponte Trindade (A. Vasnetsov)
Ficheiro:Vasnetsov Plocshad Ivana Velikogo.jpg|Área de Iván o Grande (Vasnetsov A.)
Ficheiro:Heralds. Early morning in Kremlin. Beginning of XVII century.jpg|De mañá cedo no Kremlin no século XVII (A. Vasnetsov)
Ficheiro:Tsarskaya plocshadka.jpg|Corte Real e o Soportal Vermello (A. Vasnetsov)
Ficheiro:Alexeev Boyarskaya Ploschadka 1810-e.jpg|Feira boiarda en 1810. (F. Alekseev)
Ficheiro:Alekseev Spasskie Vorota.jpg|Porta de Spassky e Mosteiro da Ascensión, en 1810. (F. Alekseev)
Ficheiro:Alekseev Spas na Boru.jpg|Igrexa de San Salvador da Bor, en 1810. (F. Alekseev)
Ficheiro:Alekseyev Blagoveschensky sobor i Granovitaya palata.jpg| Catedral da Anunciación e Palacio das Facetas en 1810. (F. Alekseev)
Ficheiro:Moskow-2.jpg|Vista do Kremlin a mediados do século XIX
Ficheiro:Chernetsov Parad v-Kremle 1838 godu 1841.jpg|Desfile no Kremlin en 1838 (G. Chernetsov)
Ficheiro:Spasskiy vorota Voznesensky Monastyr.jpg|A Porta Spassky e o Mosteiro da Ascensión a mediados do século XIX.
Ficheiro:Bodri krestny hod 1860.jpg|Procesión na Catedral da Anunciación (W. Beaudry, 1860)
Ficheiro:Benoist et Aubrun 1.jpg|O Mosteiro Choudoff, o Senado e mailo Mosteiro da Ascensión (Benoit e Obryuna, mediados do século XIX)
Ficheiro:Benoist et Aubrun-9.jpg|Torre Borovitskaya , Xoán o Bautista, o novo edificio da Armaría e o Gran Palacio do Kremlin (Benoit e Obryuna, mediados do século XIX)
Ficheiro:The Kutafya and Troitskaya towers.jpg|Kutafya, a Torre da Trindade e a Ponte da Trinidade. Detrás do edificio son visíbeis o Arsenal e mailo Palacio de Congresos.
Ficheiro:Kremlin birds eye view-1.jpg|Vista aerea do Kremlin.
Ficheiro:Kreml-Mauer Moskwa b.jpg|Vista nocturna do Kremlin
Ficheiro:Tsar Pushka 2005.jpg|Tsar Pushka. Kremlin de Moscova
Ficheiro:Cathedral Square.jpg|Praza da Catedral. Pódense ver as catedrais da Asunción e mais da Anunciación, ademais do Palacio das Facetas.
Ficheiro:Moscow in XXIII Century. Kremlin. 1914.jpg|O Kremlin de Moscova no século XXIII. Tarxeta postal 1914.
Ficheiro:SUR 100 1947 B.jpg|O Kremlin nun billete de cen *rublos* do proxecto de lei 1947. Reverso.
Ficheiro:SUR 100 1961 reverse.jpg| O Kremlin nun billete de cen *rublos* Unión Soviética 1961. Reverso.
Ficheiro:Kremlin Spasskaya Tower.jpg|Torre Salvador (Moscova)
Ficheiro:Moscow 05-2012 Kremlin 15.jpg|Torre de Constantino e Helena na beira da porta principal do Kremlin. A principios do século XIX.

## Notas 
## Véxase tamén 
### Outros artigos 
* Kremlin
* Kremlinoloxía

### Ligazóns externas 
* Localización en Google maps
* http://www.openkremlin.ru El Kremlin virtual en ruso
* Páxina explicativa sobre a organización de visitas guiadas en castelán polo Kremlin  
* UNESCO